અમદાવાદ: સાબરમતી વિસ્તારમાંથી ગુમ થયેલી યુવતીની તપાસ માટે ગુજરાત હાઈકોર્ટ કરેલા હુકમ બાદ પોલીસે તપાસ શરૂ કરી હતી.ત્યારે ગુમ થયેલી યુવતીની લાશ રિવરફ્રન્ટ પરથી પોલીસને મળી આવીને બીજા દિવસે પોલીસે તેના અગ્નિ સંસ્કાર કરાવી દીધાનો ચોંકાવનારો કિસ્સો પ્રકાશમાં આવ્યો છે. લાશનો નિકાલ કર્યાના 25 દિવસ પછી માતાને સાબરમતી પોલીસ મથકમાં બોલાવીને ફોટા બતાવીને કહ્યું કે, તમારી પુત્રીની લાશ 24મી ડિસેમ્બરના રોજ મળી આવી હતી અને 25મીના પોલીસે સાથે રહીને અગ્નિ સંસ્કાર કરી લીધા છે.ગુમ યયેલી યુવતીની તપાસ કરવા માટે માતાએ વખતો વખત સાબરમતી પોલીસ પાસે આજીજી કરી છતાં પોલીસે કોઈ કાર્યવાહી કરી નહીં.આખરે ગુમ થયાને એક માસ બાદ યુવતીની માતાને લાશના ફોટા જ મળ્યા.